Document ID: /roh_data/filtered/fineweb-2-filterrobots_roh.jsonl.gz/56891

Mintga tgaun che vegn tenius sil territori dalla vischnaunca ed ei pli vegls che treis meins, sto vegnir annunziaus tier la vischnaunca Lumnezia. L'annunzia sa vegnir fatga persunalmein al spurtegl ni per e-mail sut <email-pii>. Per l'annunzia duvrein nus la numera d'identificaziun (ID) dil tgaun. Quella numera survegnis Vus entras il veterinari suenter ch'il microchip ei vegnius implantaus. Nus vegnin a registrar Vus sco possessur da tgaun ella banca da datas Amicus. Silsuenter retschevis Vus per posta ni per e-mail vies login per Amicus.
La taglia da tgauns per igl emprem tgaun munta a CHF 50.00. Per mintga ulteriur tgaun el medem tenercasa munta la taglia a CHF 100.00.
Deliberai dalla taglia da tgauns ein:
- Tgauns da polizia
- Tgauns da lavinas
- Tgauns per persunas senza udida
- Tgauns da saung